મહિનાઓ અને વર્ષો વીતતા ગયા. દીકરો પાંચ વર્ષનો થતા એનું ભણતર શરૂ થયું. માતા પિતા મજૂરી કરી દીકરાના લાડકોડ પુરા કરતા ગયા અને ભણાવતા ગયા. દીકરો પણ ભણવામાં ખૂબ હોશિયાર નીકળ્યો. સમય વીતતા વીતતા દીકરો કોલેજનો અભ્યાસ પૂર્ણ કરી બિઝનેસ મેનેજમેન્ટ નો કોર્ષ કરવા મોટા શહેર માં ગયો ત્યાં પણ ચારેક વર્ષનો કોર્ષ એને સફળતા પૂર્વક પૂર્ણ કર્યો. દીકરાના ભણતરની આ સફરમાં એના માતા પિતા એ ખૂબ ભોગ આપ્યો. દીકરાના જીવનની સફળતા માટે પોતાના મિજ શોખ પોતાના સ્વપ્નો બધું ભૂલી પોતાની શક્તિ બહારની મજૂરી કરી દીકરાને એમને કાબેલ બનાવ્યો. પોતાની મજૂરીના તમામ પૈસા એ માટે પિતાએ દિકરાના ભણતર પાછળ લગાવ્યા હતા.